text: হাজ্জাজ ইবন ইলাত  রাসুল একজন বিশিষ্ট সাহচার্য ও সাহাবা ছিলেন ।তিনি ধনী ব্যক্তি ছিলেন । মক্কা বিজয়ের দিন খালিদ বিন ওয়ালিদের নেতৃত্বে ইসলামের পতাকা বহন করেছিনেল ।
  
  নাম ও বংশ পরিচয়
  
  হাজ্জাজ ইবনে ইলাতের মূলনাম হল হাজ্জাজ । তার ডাকনাম আবু কিলাব মতান্তরে আবু মুহাম্মাদ ও আবু আবদুল্লাহ ।তার পিতার নাম ইলাত ইবন খালিদ । বনী সুলাইম গোত্রের সন্তান।
  
  ইসলাম গ্রহন
  
  ইবন সাদ বলেন, রাসূল  যখন খাইবার প্রান্তে তখন তিনি রাসুল নিকট গিয়ে হয়ে ইসলাম গ্রহণ করেন । তারপর মদীনায় বসতি স্থাপন করেন।
  
  ইবন আব আদ-দুনিয়া ‘হাওয়াতিফুল জিন’ গ্রন্থে বর্ণনা করেন, তিনি একটি কাফিলার সাথে মক্কায় যাচ্ছেন। একটি নির্জন ভীতিজনক উপত্যকায় রাত হলে তারা ভীত-সন্ত্রস্ত হয়ে পড়ে। হাজ্জাজ রাত জেগে তার কাফেলা পাহারা দিচ্ছিলেন ।তিনি গভীর রাতে এই অদৃশ্য হতে সুরা আর রাহমান এর ৩৩ নং আয়াতটি শুনতে পান । এবং এই ঘটনায় প্রভাবিত হয়ে পরবর্তীতে মদিনা অথবা খায়বার প্রান্তে উপস্থিত হয়ে রাসুল এর নিকট ইসলাম গ্রহণ করেন ।
  
  "ওহে জিন ও মানবজাতি! আকাশ মন্ডলী ও পৃথিবীর সীমা তোমরা যদি অতিক্রম করতে পার, অতিক্রম কর! কিন্তু তোমরা তা পারবে না শক্তি ছাড়া"। (সূরা আর রাহমান-৩৩)।
  
  যুদ্ধে অংশগ্রহন
  
  খাইবার যুদ্ধের অল্প কিছুদিন পূর্বে হাজ্জাজ ইসলাম গ্রহণ করেন। এ যুদ্ধেই তিনি সর্বপ্রথম মুসলিম বাহিনীর সাথে যোগ দেন। মক্কা বিজয়ের সময় তিনি মদীনার বাইরে ছিলেন, রাসূল মক্কা অভিযানের সিদ্ধান্ত গ্রহণ করলে তাকে খবর পাঠিয়ে মদীনায় নিয়ে আসেন । মক্কা বিজয়ের দিন হযরত খালিদ ইবন ওয়ালীদ ১০০০ সৈন্যের একটি বাহিনী নিয়ে বনী সুলাইমের পথে মক্কায় প্রবেশ করেন। এই বাহিনীতে আব্বাস ইবনে মিরদাস, খুফাফ ইবনে নুদবাহ ও হাজ্জাজ ইবনে ইলাত- এ তিনজন তিনটি পতাকা বহন করেন ।
  
  হাজ্জাজ ছিলেন ধনী ব্যক্তি। তিনি মক্কা থেকে তার সকল সম্পদ সরিয়ে আনতেও সক্ষম হয়েছিলেন। মদীনায় তিনি নিজের জন্য একটি বাড়ী ও একটি মসজিদ নির্মাণ করেন।
  
  মৃত্যু
  
  তার মৃত্যুকাল সম্পর্কে দুটি বর্ণনা আছে। একটি মতে তিনি উমার ফারুকের খিলাফতকালের প্রথম দিকে মৃত্যুবরণ করেন ।তবে অন্য একটি মতে তিনি হযরত আলী  ও আয়িশার  মধ্যে সংঘটিত উটের যুদ্ধে/উষ্ট্রের যুদ্ধে শাহাদাত বরণ করেন । এটি নির্ভরযোগ্য নয়,এই যুদ্ধে তার ছেলে ইন্তিকাল করেন ।
  
  তথ্যসূত্র
  
  টীকা
  
  রেফারেন্স বইঃ (বইঃ আসহাবে রাসূলের জীবনকথা – দ্বিতীয় খন্ড)
  লেখকঃ ড. মুহাম্মাদ আবদুল মাবুদ'''
  
  বিষয়শ্রেণী:পুরুষ সাহাবা
title: হাজ্জাজ ইবনে ইলাত